Zoznam slovenských futbalistov v Ligue 1

Zoznam slovenských futbalistov v Ligue 1 sumarizuje prehľad slovenských futbalistov, ktorí hrali vo francúzskej najvyššej futbalovej súťaži.

 História 
Vo francúzskej lige hrali pred druhou svetovou vojnou Ferdinand Faczinek (FC Sochaux)) a Géza Kalocsay (Olympique Lillois). Obaja pôsobili predtým v Sparte Praha, Faczinek prispel 15 gólmi k zisku majstrovského titulu v sezóne 1937/1938 . Kalocsay bol v nasledujúcom roku finalistom Francúzskeho pohára.

Francúzsku ligovú súťaž okúsili v závere kariéry aj finalisti MS 1962 v Čile Ján Popluhár (Olympique Lyon) a Adolf Scherer (Olympique Nîmes), s 19 gólmi piaty najlepší strelec ligy v sezóne 1969/1970.

V 90. rokoch 20. toročia bol považovaný za jedného z najlepších cudzincov francúzskej ligy Ľubomír Moravčík. Odchovanec nitrianskeho futbalu odohral v kluboch AS Saint-Étienne a SC Bastia 230 zápasov, v ktorých dal 39 gólov. V tomto období pôsobila vo Francúzsku silná enkláva slovenských futbalistov, okrem Moravčíka hrali najvyššiu súťaž Dušan Tittel a Viliam Hyravý, v druhej lige strieľal góly Ľubomír Luhový, hrali tu Stanislav Moravec, Vladimír Kinier, Ľudovít Lancz a Róbert Kafka.

Alexander Vencel ml. stál šesť sezón v bráne Racingu Strasbourg, kde odchytal 146 ligových zápasov, vyhral Ligový pohár a bol finalistom Francúzskeho pohára. V diváckej ankete televíznej spoločnosti France 3 bol zaradený do najlepšej jedenástky v histórii klubu v rokoch 1906 – 2006. Jednu sezónu v Ligue 1 odchytal v klube Le Havre AC.

 Štatistické zaujímavosti 
 Prvý Slovák v Division 1: Ferdinand Faczinek (FC Sochaux), 1937/38
 Prvý vzájomný zápas dvoch Slovákov: Olympique Lyon (Ján Popluhár) – Olympique Nîmes (Adolf Scherer) 3:0, 1969  
 Prvý zápas – dvaja Slováci v jednom mužstve: AS Saint-Étienne (Ľubomír Moravčík, Milan Luhový) – FC Metz 2:0, 9. 1. 1993  
 Prvý gól Slováka: Ferdinand Faczinek (FC Sochaux), 1937/38
 Najviac gólov v jednej sezóne: 19, Adolf Scherer (Olympique Nîmes)  
 Najviac gólov celkom: 39, Ľubomír Moravčík (AS Saint-Étienne 31, SC Bastia 8)
 Prvý Slovák s majstrovským titulom: Ferdinand Faczinek (FC Sochaux), 1937/38  
 Prvý brankár: Alexander Vencel ml., RC Strasbourg – Montpellier HSC 2:2, 19. 7. 1995 

 Pohárové súťaže 
 Prvý Slovák vo finále Francúzskeho pohára: Géza Kalocsay, Racing Club Paríž – Olympique Lille 3:1 (1×  vo finále), 14. 5. 1939  
 Prvý Slovák - víťaz Ligového pohára: Alexander Vencel ml., RC Strasbourg – Girondins Bordeaux 0:0 (6:5 na 11 m), 12. 4. 1997 

 Prehľad Slovákov v Ligue 1 
 údaje sú pred sezónou 2025/26
Por.č.MenoKlubRokyZápasyGóly<center>1.Ferdinand Faczinek  FC Sochaux  1937-39 <center>29<center>15<center>2.Géza Kalocsay  Olympique Lille  1937-39 <center>?<center>12<center>3.Ján Chavko  Olympique Nîmes  1951-52 <center>2<center>0<center>4.Adolf Scherer  Olympique Nîmes  1968-71 <center>65<center>23<center>5.Ján Popluhár  Olympique Lyon  1969-71 <center>71<center>4<center>6.Ľubomír Moravčík  AS Saint-Étienne (197/31)  SC Bastia (33/8) 1990-96  1996-98<center>230<center>39<center>7.Dušan Tittel  Olympique Nîmes  1991-92 <center>35<center>1<center>8.Viliam Hyravý  FC Toulouse 1991-92<center>25<center>3<center>9. Milan Luhový  AS Saint-Étienne  1992-93<center>15<center>2<center>10. Miloš Glonek SM Caen 1994-97<center>46<center>1<center>11. Alexander Vencel ml. (b)RC Strasbourg (184/0)  Le Havre AC (38/0) 1994-2000  2002-03<center>222<center>0<center>12. Szilárd Németh RC Strasbourg 2006<center>9<center>0<center>13. Filip Šebo Valenciennes FC 2007-10<center>62<center>6<center>14. Róbert VittekLille OSC 2008-09<center>38<center>8<center>15. Tomáš HubočanOlympique Marseille2016-19<center>16<center>0<center>16. Milan ŠkriniarParíž SG2023-25<center>29<center>0<center>17.Dominik Greif (b) *Olympique Lyon2025-<center><center><center>18.Mário Sauer *FC Toulouse2025-<center><center>

Poznámka: hráči označení hviezdičkou sú aktívni v Ligue 1

 Pozri aj 
 Zoznam slovenských futbalistov v Bundeslige
 Zoznam slovenských futbalistov v Serii A
 Zoznam slovenských futbalistov v Premier League
 Zoznam slovenských futbalistov v Primera División
 Zoznam slovenských futbalistov v Eredivisie

 Referencie 

Kategória:Futbalové zoznamy
Kategória:Futbal na Slovensku
Kategória:Slovenskí futbalisti
Kategória:Ligue 1